Diari Oficial de la Generalitat Valenciana


Sumari del DOGV 5929, del 09-01-2009 (2009/30)

Informació pública de l'aprovació i adjudicació del Programa d'Actuació Integrada de la Unitat d'Execució Número 12 del Pla General d'Ordenació Urbana.
-------------------------------------------------------------------------------------------------------------------------------------------------------

### Dades del document

Número de DOGV
:   5929

Data del DOGV
:   09-01-2009

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2009/30


Data del document
:   22-12-2008

Organisme emissor
:   Ajuntament de Vinalesa

Tipus de document
:   Resolució

Descriptors 

:   * Vinalesa
    * pla d'urbanisme
    * contracte d'obres
    * administració local
    * licitació
    * obres públiques

Informació pública de l'aprovació i adjudicació del Programa d'Actuació Integrada de la Unitat d'Execució Número 12 del Pla General d'Ordenació Urbana. [2009/30]  
El Ple de l'Ajuntament de Vinalesa, en sessió celebrada en data 27 de juny de 2008, va adoptar el següent acord la part dispositiva del qual és la següent:  
Primer. De conformitat amb els informes tècnic i jurídic de dates 2 i 12 de juny de l'any 2008, respectivament, s'acorda el següent amb relació a les al·legacions presentades:   
1. Desestimar l'escrit d'al·legacions de data 23 d'octubre de l'any 2007 (núm. registre d'entrada 2311), presentat per Enric Alcaide Carbonell.  
2. Desestimar l'escrit d'al·legacions de data 23 d'octubre de l'any 2007 (núm. registre d'entrada 2312), presentat per Enric Alcaide Carbonell.  
3. Desestimar l'escrit d'al·legacions de data 24 d'octubre de l'any 2007 (núm. registre d'entrada 2313), presentat per José Vicente Alcayde Pardo.  
4. Desestimar l'escrit d'al·legacions de data 24 d'octubre de l'any 2007 (núm. registre d'entrada 2317), presentat per Germán Alcayde Pascual.  
5. Estimar l'escrit d'al·legacions de data 24 d'octubre de l'any 2007 (núm. registre d'entrada 2375), presentat per Pilar Peris Peris als únics efectes que el Projecte de Reparcel·lació de la Unitat d'Execució de Sòl Urbà UE12 del Pla General de Vinalesa, de conformitat amb els articles 305 i 308.3 del Reglament d'Ordenació i Gestió Territorial i Urbanística (ROGTU), fixarà amb caràcter definitiu les indemnitzacions que siguen procedents i les despeses variables que indica l'article 126 apartats i i j de la Llei Urbanística Valenciana (LUV).   
6. Desestimar l'escrit d'al·legacions de data 21 de desembre de l'any 2007 (núm. registre d'entrada 2828), presentat per Vicente Alcayde Gil.  
Segon. Aprovar el Projecte d'Urbanització de la Unitat d'Execució de Sòl Urbà UE12 del Pla General de Vinalesa, redactat d'ofici per l'Ajuntament de Vinalesa i incorporat en l'alternativa tècnica presentada per la mercantil Rover Alcisa Inmobiliaria, SLU.   
Concedir a la mercantil Rover Alcisa Inmobiliaria, SLU, de conformitat amb l'article 332.1 apartat a del ROGTU, un termini de dos mesos per a la presentació del text refós del Projecte d'Urbanització de la Unitat d'Execució de Sòl Urbà UE12 del Pla General de Vinalesa.   
Tercer. Seleccionar l'alternativa tècnica presentada per la mercantil ROVER Alcisa Inmobiliaria, SLU.  
Quart. Aprovar la proposició juridicoeconòmica presentada per la mercantil Rover Alcisa Inmobiliaria, SLU.  
Cinqué. Aprovar el Programa d'Actuació Integrada corresponent a la Unitat d'Execució de Sòl Urbà UE 12 del Pla General de Vinalesa i adjudicar la condició d'urbanitzador a la mercantil Rover Alcisa Inmobiliaria, SLU.  
L'import de les càrregues d'urbanització d'esta adjudicació ascendix a la quantitat de 657.028,14 euros (IVA no inclòs) que es desglossen de la manera següent:  
a) Pressupost de les obres d'urbanització: 517.264,85 euros (IVA no inclòs).   
b) Cost de redacció i direcció dels projectes tècnics del programa: 62.636,42 euros (IVA no inclòs).   
c) Despeses de gestió de l'urbanitzador: 17.397,04 euros (IVA no inclòs).   
d) Benefici de l'urbanitzador: 59.729,83 (IVA no inclòs).   
Estes càrregues d'urbanització no inclouen les despeses d'urbanització variables (indemnitzacions per demolició, destrucció o eradicació de construccions i plantacions, cànon de sanejament i cost de demolicions), estimades inicialment i amb caràcter preliminar en l'alternativa tècnica en 479.858,92 euros (IVA no inclòs).   
Publicar el present acord plenari d'aprovació d'este programa en el Butlletí Oficial de la Província de València, una ressenya de tal aprovació en el Diari Oficial de la Comunitat Valenciana i en el Diario Oficial de la Unión Europea als efectes establits en els articles 106.1 i 137.7 de la LUV i l'article 327.2 del ROGTU.  
Comunicar a la mercantil Rover Alcisa Inmobiliaria, SLU, de conformitat amb l'article 138 de la LUV, que en el termini d'un mes a partir de la notificació de l'acord d'aprovació i adjudicació del programa a l'adjudicatari, es procedirà a la formalització en document administratiu del contracte per al desenvolupament i l'execució del Programa d'Actuació Integrada corresponent a la Unitat d'Execució UE 12 de Sòl Urbà del Pla General de Vinalesa.   
Amb anterioritat a la formalització del contracte, la mercantil Rover Alcisa Inmobiliaria, SLU haurà d'acreditar davant de l'Ajuntament de Vinalesa la constitució de la garantia definitiva per la quantia establida en les bases reguladores del programa.  
Sisé. Remetre a la conselleria competent en matèria d'urbanisme les actuacions del present programa d'actuació integrada als efectes establits en els articles 106.1 i 137.6 de la LUV.   
Seté. Notificar el present acord plenari, de conformitat amb l'article 137.7 de la LUV i 327 del ROGTU, a tots els que consten com a interessats en les actuacions d'este procediment administratiu, i inserir-ne, així mateix, un anunci en el Diario Oficial de la Unión Europea i en el Diari Oficial de la Comunitat Valenciana, i donar compte de l'aprovació i adjudicació del Programa d'Actuació Integrada corresponent a la Unitat d'Execució UE 12 de Sòl Urbà del Pla General de Vinalesa.   
Huité. El present acord plenari posa fi a la via administrativa i de conformitat amb els articles 325, 447 i 448.3 del ROGTU, amb caràcter previ a la interposició del recurs contenciós administratiu, s'haurà d'interposar recurs de reposició, davant del Ple de l'Ajuntament de Vinalesa, en el termini d'un mes, a comptar de la notificació de l'acte administratiu, tot això de conformitat amb els articles 107.1, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Cosa que es fa pública als efectes oportuns.  
Vinalesa, 22 de desembre de 2008.- L'alcalde president: Julio Martínez Blat.